Leong Chee Woh

SAC (Bersara) Datuk **Leong Chee Woh** (11 November tahun 1929 – 18 Julai tahun 2021) ialah seorang pesara pegawai polis Malaysia.

## kehidupan awal
Leong Chee Woh dilahirkan pada 11 November tahun 1929 di Taiping, Perak. Dia dijadikan sebagai seorang anak angkat untuk sebuah keluarga Cina berketurunan Baba-Nyonya. Beliau bersekolah di Sekolah King Edward VII. Namun persekolahannya tergendala seketika akibat pendudukan Jepun di Tanah Melayu .

Selepas pihak Jepun menyerah kalah di Tanah Melayu, beliau menduduki Peperiksaan Senior Cambridge yang juga dikenali sebagai *Overseas Schooling Certificate Examination* pada tahun 1949.

Sebelum menyertai pasukan polis, Leong pada mulanya telah bekerja sebagai kerani di Majlis Perbandaran Taiping selepas pendudukan Jepun. Selepas itum beliau berkhidmat sebagai ketua kerani di Ibu Pejabat Polis Daerah Selama.

## Kerjaya polis
Leong telah menyertai Persekutuan Polis Malaya pada 1 Disember tahun 1950 sebagai Inspektor Percubaan dan telah menjalani latihan asas di Pusat Latihan Polis di Jalan Gurney, Kuala Lumpur. Oleh kerana beliau menyertai pasukan polis semasa tempoh Darurat Malaya, beliau secara semula telah mengambil bahagian dalam usaha menentang Komunis. Beliau menyertai Pasukan Medan Polis pada Disember 1951 sehingga tahun 1953.

Atas sebab kecermelangan dalam perkhidmatan beliau, Leong telah dipindahkan ke Cawangan Khas Kuantan pada 1 April tahun 1954. Pada 1 Februari tahun 1956, Leong telah dinaikkan pangkat kepada jawatan Penolong Penguasa Polis dan ditempatkan di Cawangan Khas Perak. Leong telah terlibat dalam beberapa operasi membanteras Parti Komunis Malaya seperti Operasi Halia, Projek Jukebox dan Projek Jujubes.

Pada 1 Mac 1968, Leong telah ditempatkan di Cawangan Khas Sarawak dan berhadapan dengan Pertubuhan Komunis Sarawak. Selain itu, beliau juga merupakan pengasas untuk Pasukan F, sebuah pasukan petugas penyamaran yang paling elit di Cawangan Khas pada Mac 1971. Beliau memegang pangkat Superintendan Polis ketika itu.

Leong telah dinaikkan pangkat kepada Penolong Kanan Pesuruhjaya Polis pada akhir tahun 1978 dan telah berkhidmat sebagai timbalan pengarah (Operasi) untuk Cawangan Khas Bukit Aman. Beliau meneruskan perkhidmatan disitu sehinggalah beliau bersara pada 10 November tahun 1984.

## Kematian
Pada 18 Julai tahun 2021, Leong telah meninggal dunia kerana penyakit strok di kediamannya di Seri Kembangan, Selangor.  

## Darjah kebesaran

*  : 
** Recipient of the Mention In Despatches (KPK) (1959)
*  :
**  Member of the Order of the Defender of the Realm (AMN) (1966)
**  Officer of the Order of the Defender of the Realm (KMN) (1975)
**  Companion of the Order of the Defender of the Realm (JMN) (1981)
**  Medal of the Order of the Defender of the Realm (PPN) (1984)
**  Recipient of the Star of the Commander of Valour (PGB) (2017)
*  :
**  Member of the Most Exalted Order of the Star of Sarawak (ABS) (1973)
**  Companion of the Most Exalted Order of the Star of Sarawak (JBS) (1983)
*  :
**  Member of the Order of the Crown of Pahang (AMP) (1980)
*  :
**  Commander of the Order of the Territorial Crown (PMW) – **Datuk** (2010)

### Kepujian Asing

*  :
** Tri Ta Phorn (1973)

## Bibliografi

## Rujukan